Staatsrede 2016: Mbete probeer LP’s vasvatSkermskoot van die regstreekse uitsending (Staatsrede 2016) Die speaker in die parlement, Baleka Mbete, het Donderdagaand Julius Malema en Floyd Shivambu van die Ekonomiese Vryheidsvegters probeer vasvat toe hulle daarop aangedring het om ŉ spreekbeurt te kry vóór pres. Jacob Zuma se staatsrede. Mbete het die LP’s daarop gewys dat geen sake, buiten die president se staatsrede, toegelaat sal word nie. Sy het gesê die debat oor die staatsrede vind op 16 en 17 Februarie plaas. Sy het gesê die LP’s sal dan die geleentheid hê om die sake te debatteer en pres. Jacob Zuma sal op 18 Februarie reageer. Sy het politieke partye versoek om te verseker dat die verrigtinge Donderdagaand glad sal verloop. Lede van die EFF het daarop aangedring dat Mbete die spesifieke reël moet voorhou wat haar die reg gee om haar gesag uit te oefen. Volg die staatsrede regstreeks: